### 18.    Beslutning om politiske måltal for søgning til ungdomsuddannelser 2022

**Åbent**

Sagsnr.: 326-2021-1677        J.nr.: 00.01.00           Dokumentnr.:
326-2021-8668

**Sagstype**

Beslutning.

**Resume og sagens baggrund**

Kommunerne skal fastlægge et måltal for søgetallene til
ungdomsuddannelserne hvert år. Det udspringer af regeringsaftalen ”Fra folkeskole
til faglært – Erhvervsuddannelser til fremtiden”. I Kalundborg Kommune ligger
søgetallene til erhvervsuddannelserne højt. I 2021 er søgningen på 31,9% og
Kalundborg lever derfor allerede nu op til det nationale måltal for 2025, som
er på 30%.

**Indstillinger**

Direktøren indstiller, at Kommunalbestyrelsen beslutter
måltal for søgning til ungdomsuddannelser i Kalundborg kommune 2022

**Behandling**

Børn- og familieudvalget, Økonomiudvalget,
Kommunalbestyrelsen.

**Sagsfremstilling**

Lov om kommunal indsats for unge under 25 år foreskriver, at
kommunalbestyrelsen hvert år skal opgøre søgetal til
ungdomsuddannelserne. Søgetallene skal opgøres for hhv. gymnasiale, erhvervs-
og øvrige ungdomsuddannelser. Som følge af aftalen ”Fra folkeskole til faglært
– Erhvervsuddannelser til fremtiden”, som er landsdækkende, skal der besluttes
måltal på baggrund af årets søgetal til ungdomsuddannelserne. Måltallet skal
opgøres for elever der afslutter 9. og 10. klasse, i forhold til deres søgning
på gymnasiale, erhvervs- og øvrige ungdomsuddannelser.

*[adresse] søgetal*

Nadia Skov er en opgørelse af hvilke ungdomsuddannelser
unge efter 9. og 10. klasse søger ind på som 1. prioritet. Herunder ses et
overblik over de kommunale søgetal.

De foreslåede måltal for 2022 er fastsat med udgangspunkt
i de nationale måltal.

*Måltal for 2022*

Måltal for ungdomsuddannelserne har fokus på at øge
søgningen til erhvervsuddannelserne for hele [adresse]. Det fremgår af aftalen
”Fra folkeskole til faglært – Erhvervsuddannelser til fremtiden”. Kalundborg
Kommune har i flere år haft en høj søgning til erhvervsuddannelser, og i 2021
er det 31,9% i gennemsnit, mod et landsgennemsnit på 19,9%. På nationalt plan
er målet at nå et søgetal på 30 pct. til erhvervsuddannelser i 2025.

Tabellen herunder viser seneste års søgetal til
ungdomsuddannelser samt forslag til måltal for det kommende år. Forslag til
måltal i 2022 tager udgangspunkt i det nationale måltal for andelen af elever,
der vælger en erhvervsuddannelse i 2025. Kalundborg Kommune opfylder allerede
dette mål.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| År | Søgetal 2020 | | | Søgetal 2021 | | | | | *Måltal 2022* | | |
| Klassetrin | 9.kl. | 10.kl. | *Gns.* | | 9.kl. | 10.kl. | *Gns.* | *9. kl.* | | *10.kl.* | *Gns.* |
| [adresse]* | 63,1% | 60,5% | *61,8%* | | 60,1% | 57,6% | *58,9%* | *65%* | | *65%* | *65%* |
| Erhvervs\* | 29,8% | 31,5% | *30,6%* | | 30,8% | 33,1% | *31,9%* | *30%* | | *30%* | *30%* |
| Øvrigt \* | 7,1% | 8% | *7,5%* | | 9,1% | 9,3% | *9,2%* | *5%* | | *5%* | *5%* |
|  |  |  |  |  |  |  |  |  |  |  |  |

\*Kategorier i tabellen:

Gymnasiale: STX, HTX, HHX, HF, IB, pre-IB, 2-årig STX;

Erhvervs: EUX og EUD uddannelser;

Øvrigt: STU, FGU, ungdomshøjskoler, udlandsophold, arbejde
og andet.

Data hentet d. 15.4.2021 fra uddannelsesstatistik.dk

(OBS: afrunding betyder at tallene ikke altid summerer til
100%)

*Offentliggørelse af kommunalt måltal og søgetal*

Mie Sørensen og måltal for søgning til ungdomsuddannelserne
bliver offentliggjort på kommunens hjemmeside, i overensstemmelse med
lovgivningen.

**Økonomiske konsekvenser**

Ingen.

**Børn- og Familieudvalgets møde
den 5. maj 2021:**

Børn og Familieudvalget ønsker at fastholde den positive
udvikling med mange unge, som søger erhvervsuddannelserne. Derfor anbefales
følgende gennemsnitlige måltal for ungdomsuddannelser i Kalundborg Kommune:

·
32% af andelen af elever søger erhvervsuddannelser

·
62% af andelen af elever søger gymnasial uddannelse

·
6% af andelen af elever søger øvrige uddannelsesmuligheder

**Økonomiudvalgets møde den 19.
maj 2021:**

Økonomiudvalget anbefaler følgende gennemsnitlige måltal for
ungdomsuddannelser i Kalundborg Kommune:

34% af andelen af elever søger erhvervsuddannelser

61% af andelen af elever søger gymnasial uddannelse

5% af andelen af elever søger øvrige uddannelsesmuligheder.